kardosdrur/scandi-wiki huggingface dataset:
David Gaudu

David Gaudu (født 10. oktober 1996) er en professionel cykelrytter fra Frankrig, der er på kontrakt hos .

I 2016 vandt han Tour de l'Avenir. Gaudu deltog for første gang i Tour de France i 2018. Ved løbet i 2019 endte han på 13. pladsen, selvom han var hjælperytter for Thibaut Pinot.

Referencer

Eksterne henvisninger 

 

Mandlige cykelryttere fra Frankrig
Cykelryttere ved sommer-OL 2020
Deltagere for Frankrig ved sommer-OL 2020
Simone Consonni

Simone Consonni (født 12. september 1994) er en professionel cykelrytter fra Italien, der er på kontrakt hos .

Ved Slovenien Rundt 2018 tog han sin første sejr som professionel, da han vandt løbets første etape. Han vandt løbets samlede pointkonkurrence.

Efter tre sæsoner hos  skiftede han i 2020 til det franske hold .

Referencer

Eksterne henvisninger 

 

Mandlige cykelryttere fra Italien
Deltagere for Italien ved sommer-OL 2016 
Deltagere for Italien ved sommer-OL 2020 
Cykelryttere ved sommer-OL 2016
Cykelryttere ved sommer-OL 2020
Olympiske mestre fra Italien
Medaljevindere ved sommer-OL 2020
Almindelig snebær

Almindelig snebær (Symphoricarpos albus) er en blomsterplante i gedeblad-familien Den stammer fra Nordamerika hvor den er udbredt i store dele af Canada og den vestlige og nordlige del af USA.

Almindelig snebær vokser i skyggefulde og fugtige bjerg- og skovhabitater, træbevoksede områder, flodsletter og flodbredder. Den kan vokse i mange forskellige typer habitater. Den er naturaliseret i dele af Storbritannien hvor den er plantet som prydplante og som skjul for vildt.

Almindelig snebær er en opret løvfældende busk med en forgrenet hovedstamme og ofte mindre skud fra et rhizom. Den kan sprede sig over et areal hvor den danner et tæt krat. Den bliver maksimalt 1-2 m høj. Bladene er placeret modsat på grenene. De er normalt ovale med varierende størrelse og form og op til 5 cm lange eller lidt længere på nye skud. Blomsterstanden er en klase med op til 16 blomster. Hver blomst har en smalt fem-tandet bæger. Kronen er lyserød, klokkeformet og omkring 0,5 cm lang. Den har spidse tænder og hvide hår på indersiden. Frugten er en kødet hvid bær-lignende stenfrugt som er ca. 1 cm stor og indeholder to frø. Planten kan sprede sig via frøene, men den formerer sig primært vegetativt ved at skyde fra dets ekspandernde rhizom. Fugle spreder frøene når de spiser frugten.

Krat af planten er en vigtig fødekilde for flere dyr, blandt andre tykhornsfår, virginiahjort og grizzlybjørn. Husdyr som kvæg og får kan spise den. Mange fugle og små pattedyr bruger den til foder og dækning. Taskerotter graver gange under den om vinteren. Frugten og planten er giftig for mennesker og forårsager opkastning.

Amerikas oprindelige folk har brugt planten til medicin og sæbe og nogle gange til mad. Veddet er brugt til pileskafter.

Krattet bruges til erosionskontrol ved flodbredder, og almindelig snebær er plantet i naturgenopretningsprojekter ved forstyrrede områder såsom nedlagte miner. Dens hvide frugter og blågrønne løv gør den til en populær prydplante.

I Danmark er den almindelig i haver og sjældent forvildet.

Varieteter 

Der er to varieteter:
S. albus var. albus, hjemmehørende i det østlige Nordamerika
S. albus var. laevigatus, hjemmehørende ved Nordamerikas Stillehavskyst. Den er højere, op til 2 m og med lidt større frugter. Den betragtes som en selvstændig art, Symphoricarpos rivularis, af nogle botanikere.

Referencer

Eksterne henvisninger 
Jepson Manual Treatment: var. laevigatus

Gedeblad-familien
Buske
Lyserøde blomster
Haveplanter
Giftige planter
Luka Mezgec

Luka Mezgec (født 27. juni 1988) er en professionel cykelrytter fra Slovenien, der er på kontrakt hos .

Ved Polen Rundt 2019 vandt han 2. og 5. etape. Ved sejren på 2. etape i Katowice blev han uofficiel rekordholder for hurtigste fart i en massespurt nogensinde, da han kom op på 82 kilometer i timen. Sejren var i øvrigt Mezgecs første på World Tour-niveau siden 2014, hvor han blandt andet vandt sidste etape af  Giro d'Italia.

Referencer

Eksterne henvisninger 

 

Mandlige cykelryttere fra Slovenien
Aline Wirley

Aline Wirley da Silva (også kendt som Aline Wirley, født 18. december 1981) er en brasiliansk sangerinde, og sangskriver. Hun kendes primært som forsanger for Rouge.

I 2002 vandt han talentudstillingen Popstars og sluttede sig til den brasilianske pigegruppe Rouge indtil 2006, med hvilken han udgav fire studioalbum, Rouge (2002), C'est La Vie (2003), Blá Blá Blá (2004) og Mil og Uma Noites (2005), der solgte i alt 6 millioner eksemplarer og blev den mest succesrige kvindelige gruppe i Brasilien og en af de tyve, der solgte mest i verden.

I 2008 debuterede hun som skuespillerinde i musicals, da hun sluttede sig til rollen som O Soar da Liberdade, som karakteren Mia. Den 2. februar 2009 udgav han sit første soloalbum, Saudades do Samba, uafhængigt påvirket af tropicália. Det følgende år spillede han Jane på Hairspray og var mellem 2010 og 2011 på Hair som Mary Janet. Det største højdepunkt i hans karriere kom i 2012, da han sluttede sig til Tim Maia: Vale Tudo, en musical inspireret af sangers spor, der blev tilbage i rollen som Zé Maurício indtil 2014. På samme tid, mellem 2013 og 2014, turnerede han adskillige byer med sin første turné med titlen Ritualística og fortolkede MPB-sange og tropicália. I 2014 fødte hun sit første barn, Antônio. I 2016 vender han tilbage til scenen på musicalen Show i Simonal og spiller Angela, en af Simonetes, vokalisterne, der ledsagede Wilson Simonal på hans shows.

I 2017 vender han tilbage med gruppen Rouge til oprindeligt fire shows som en del af projektet Chá da Alice, og kort tid derefter starter han i 2018 en turné med gruppen ud over at frigive en ny single. I 2019 bliver hun dommer for The Four Brasil hos RecordTV.

Referencer

Eksterne henvisninger 

Sangere fra Brasilien
Fantine Thó

Fantine Rodrigues Thó (født 15. februar 1979) er en sanger og sangskriver fra Brasilien. Hun blev kendt for Rouge. Da gruppen blev opløst, forfulgte hun en solokarriere.

Pladeudgivelser 
 2009: Rise
 2015: Dusty But New

Eksterne henvisninger 

Musikere fra Brasilien
Matheus Rocha

Matheus Rocha da Silva (født 10. juni 1981) er en brasiliansk sanger og sangskriver. Han blev kendt for Br'oz-gruppen. Da gruppen blev opløst, forfulgte han en solokarriere.

Pladeudgivelser 
 2009: Ser o que sou

Eksterne henvisninger 

Musikere fra Brasilien
Frederiksborg Slotssø

Frederiksborg Slotssø er en sø i det centrale Hillerød. Frederiksborg Slot er placeret på tre holme i søen.

Slotssøen får sit vand fra flere mindre søer i Hillerød, blandt andre Teglgård Sø. Den har afløb gennem en sluse til Slotsmøllegrøften som ender i Pøle Å. Slotssøen er ni meter dyb hvor den er dybest. Vandstanden i søen er reguleret så egestolperne som udgør fundamentet for Frederiksborg Slot altid står under vand.

Der er en ca. 2,4 km lang uskiltet gang- og cykelsti kaldet Søstien rundt langs kanten af Slotssøen. Søstien blev anlagt af Hillerød Kommune i år 2000. Tidligere havde offentligheden ikke adgang til søen.

Om sommeren er der færgefart på søen. Færgen er en Hillerøds store turistattraktioner efter Frederiksborg Slot. I filmen Hopla på sengekanten indgår der scener som er optaget på færgen på Hillerød Slotssø.

Slotssøen er stærkt forurenet med fosfor og har kraftig algevækst. Søen restaureres med udfældning af fosfor i søens sediment med aluminium. Hillerød Forsyning vil fra år 2021 lave separat kloakering i Hillerød bymidte og begynde at lede regnvand til Slotssøen. Regnvandet skal renses for fosfor, og Hillerød Forsyning håber at det vil medvirke til at gøre søen renere.

Eksterne henvisninger 
 Frederiksborg Slotssø på vandplandata.dk

Referencer 

Søer i Hillerød Kommune
Hillerød
Hôtel Hyatt Regency Paris Étoile

Hôtel Hyatt Regency Paris Étoile, tidligere Hôtel Concorde La Fayette (1974-2013), er en skyskraber i Paris, Frankrig, i det 17. arrondissement nær Porte Maillot. Det ejes af Constellation Hotels Holdings.

Med sine 137 meter høje er det et af de højeste hoteller i Frankrig efter Tour Part-Dieu i Lyon (og den fjerde højeste bygning i byen Paris efter Eiffeltårnet, Tour Montparnasse og Paris Tribunal, men mindre end nogle af bygningerne i La Défense-distriktet i nærheden); antennen placeret på taget tillader endda, at den når 190 meter i højden. Med sine otteogtredive etager huser det 995 værelser og suiter. Med Palais des Congrès placeret ved siden af, er det et af kongrescentrene i Paris.

Eksterne henvisninger 

 https://www.hyatt.com/en-US/hotel/france/hyatt-regency-paris-etoile/parhr  – Hôtel Hyatt Regency Paris Étoile' officielle hjemmeside

Skyskrabere
Bygninger, konstruktioner og anlæg i Paris
17. arrondissement
Tårne i Frankrig
Amund Grøndahl Jansen

Amund Grøndahl Jansen (født 11. februar 1994) er en professionel cykelrytter fra Norge, der er på kontrakt hos .

Som professionel har Grøndahl Jansen en etapesejr i ZLM Tour og et norsk mesterskab i linjeløb i 2019. Ved Tour de France 2019 vandt han sammen med sit hold  holdtidskørslen på 2. etape.

Referencer

Eksterne henvisninger 

 

Mandlige cykelryttere fra Norge
Divisionen 2020-21

Divisionen 2020-2021 var turneringen om mesterskabet på niveau 2 i dansk ishockey i sæsonen 2020-21. Holdene spillede udelukkende om mesterskabet på andet niveau i ligasystemet, og der er ingen automatisk oprykning til Metal Ligaen.

De 13 deltagende hold var i grundspillet opdelt i to geografiske kredse med syv hold i vest-kredsen og seks hold i øst-kredsen. I hver af de to kredse skulle holdene have spillet om fire pladser i kvartfinalerne.

Turneringen blev imidlertid afbrudt på grund af den i gangværende COVID-19-pandemi i slutningen af oktober 2020, og den blev ikke genoptaget.

Grundspillet skulle have været afsluttet den 10. marts 2021, men den sidste kamp i grundspillet blev afviklet den 23. oktober 2020, hvorefter turneringen blev afbrudt på grund af nye restriktioner, der blev indført af regeringen på grund af COVID-19-pandemiens stigende udbredelse i Danmark. På det tidspunkt havde holdene i øst-kredsen spillet mellem fem og syv kampe, mens seks af holdene i vest-kredsen blot havde afviklet mellem en og fire kampe, og det sidste vest-hold, Herning IK, havde ikke nået at spille sin første kamp. I alt nåede holdene at spille 25 kampe – 17 i øst-kredsen og 8 i vest-kredsen – inden turneringen blev afbrudt.

Grundspillet blev ikke genoptaget senere, og der blev heller ikke afviklet noget slutspil.

Hold 

Ligaen havde deltagelse af 13 hold: reserveholdene for de ni hold i Metal Ligaen og førsteholdet fra fire andre klubber. Det var de samme 13 klubber, som indledte den foregående sæson, hvilket betød, at Esbjerg IK var med igen, efter at holdet havde trukket sig i løbet af den foregående sæson.

Grundspil 

Grundspillet skulle have været spillet i perioden 9. september 2020 - 10. marts 2021, og de 13 hold var opdelt i to geografiske kredse: en østkreds med seks hold og en vestkreds med syv hold.

Der blev uddelt point efter IIHF's trepointsystem:
 Sejr i ordinær spilletid gav 3 point.
 Sejr i forlænget spilletid eller straffeslagskonkurrence gav 2 point.
 Nederlag i forlænget spilletid eller straffeslagskonkurrence gav 1 point.
 Nederlag i ordinær spilletid gav 0 point.

Turneringen blev afbrudt på grund af den i gangværende COVID-19-pandemi i slutningen af oktober 2020, og den blev ikke genoptaget.

Øst-kredsen  

De seks hold i øst-kredsen skulle have spillet en femdobbelt-turnering alle-mod-alle.

Kampprogram 

I premierekampen mellem IC Gentofte Stars og Gladsaxe Bears måtte der 26 straffeslag til at finde en vinder, efter at den ordinære spilletid og sudden death begge var endt 3–3. Efter 24 misbrugte forsøg scorede Gladsaxes Filip Husar på det 25. straffeslag, hvorefter målmand Jon Lee-Olsen afgjorde kampen ved at redde Gentoftes 13. forsøg.

Vest-kredsen

Kampprogram

Slutspil 

Grundspillet blev afbrudt på grund af den i gangværende COVID-19-pandemi i slutningen af oktober 2020, og der blev ikke spillet noget slutspil.

Se også 
 Superisligaen 2020-21
 Metal Cup 2020-21

Kilder / eksterne henvisninger 
DIU - Division Vest 2020-21 
DIU - Division Øst 2020-21

Noter 

2020-21
Ishockey i 2020
Michael Gogl

Michael Gogl (født 4. november 1993) er en professionel cykelrytter fra Østrig, der er på kontrakt hos .

I august 2015 blev han stagiaire hos , og skrev fra 2016 kontrakt med holdet. Fra 2017 til 2019 kørte han for . I januar 2020 tiltrådte han på en ét-årig kontrakt med . 

I årene 2017, 2018 og 2020 deltog Gogl i Tour de France. I midten af september 2020 havde han endnu ikke vundet et sejr som professionel cykelrytter.

Referencer

Eksterne henvisninger 

 

Mandlige cykelryttere fra Østrig
Building a Building

Building a Building er en animeret kortfilm, der blev udgivet i USA 7. januar 1933 af United Artists. Filmen er produceret af Walt Disney og instrueret af David Hand. Det var hans første instruktøropgave for Disney.
Filmen, der er en genindspilling af Sky Scrappers med Kaninen Oswald, viser Mickey Mouse som arbejder på en byggeplads under tilsyn af Sorteper, mens Minnie Mouse sælger madkasser til arbejderne.
Walt Disney lagde stemme til Mickey, Marcellite Garner som Minnie og Billy Bletcher som Sorteper.
Det var den 51. kortfilm med Mickey Mouse, og den første i 1933. 

Filmen var nomineret til en Oscar for bedste korte animationsfilm i 1934, men tabte til Disneys egen De tre små grise.

Referencer

Eksterne henvisninger 
 

Amerikanske film fra 1933
Kortfilm fra USA
Tegnefilm fra USA
Engelsksprogede film
The Merry Old Soul

The Merry Old Soul er en animeret kortfilm fra 1933 af Walter Lantz Productions. Filmen er produceret og instrueret af Walter Lantz med Bill Nolan som medinstruktør. Filmen er en del af serien om Kaninen Oswald.

Filmen var nomineret til en Oscar for bedste korte animationsfilm i 1934, men tabte til Disneys De tre små grise.

Referencer

Eksterne henvisninger 
 

Amerikanske film fra 1933
Kortfilm fra USA
Tegnefilm fra USA
Engelsksprogede film
Olle Adolphson

Gustaf Edvin Olle Adolphson, oprindeligt Gustaf Edvin Olof Adolphson (født 2. maj 1934, Kungsholms sogn i Stockholm - død 10. marts 2004 i Engelbrekt sogn, Stockholm) var en svensk sanger, sangskriver og guitarist.

Biografi 
Adolphson var søn af skuespillerne Edvin Adolphson og Mildred Mehle, ugift Folkestad og barnebarn af kunstneren Bernhard Folkestad. Hans søskende var skuespilleren Anna-Greta Adolphson (halvsøster på sin fars side), skuespiller og instruktør Leo Cullborg (halvbror på sin fars side), tv-producent Kari Thomée, skuespiller Kristina Adolphson og fotograf Per B. Adolphson.

Adolphson debuterede i 1956 med visesamlingen Aubade. Blandt hans mest berømte sange er "Trubbel", som ikke mindst er blevet meget berømt gennem Monica Zetterlund. Sangene "Det gåtfulla folket" og "Mitt eget land", som han skrev sammen med Beppe Wolgers, er yderligere to af hans mere berømte værker. Olle Adolphson skrev den svenske tekst til "Trettifyran", sangen om det gamle hus, der skulle reves, efter den amerikanske original "This Ole House", som blev en nationalt hit i 1960'erne, da teksten var relevant i Stockholm, som i mange andre svenske byer.

I løbet af 1970'erne og 1980'erne udgav Adolphson adskillige Taubefortolkninger og i 1990'erne fortolkninger af digte skrevet af Harry Martinson og Lars Forssell. Olle Adolphson skrev også den svenske tekst til det populære børneprogram Fablernas Värld, der blev sendt på tv i begyndelsen af 1970'erne. I begyndelsen af 1980'erne komponerede han Mässa på svenska språket, som havde premiere i 1983. Den blev udgivet på CD i 2004.

Adolphson har været genstand for to doktorafhandlinger: En inden for musikvidenskab: Frans Mossberg Visans kontinuum Ord, röst och musik Studier i Olle Adolphsons musik och framförandekonst og en inden for litteraturstudier: Charlotte Ulmert, Visan som gåva: Olle Adolphsons litterära konstnärskap (2004). I 2005 blev hyldestalbummet DubbelTrubbel udgivet, hvor Adolphsons sange fortolkes af et stort antal svenske kunstnere, herunder Peter LeMarc, Håkan Hellström, Sofia Karlsson, Eva Dahlgren, Freddie Wadling, Mauro Scocco og Rikard Wolff og den ålandske sangerinde Johanna Grüssner.

Diskografi 

 1963 - En Stol På Tegnér
 1964 - Visor
 1967 - Vad Tänker Jag På?
 1968 - Sjunger Egna Och Andras Visor
 1969 - Låtar I Stan
 1974 - Olle Adolphson Och 4 Ferlin
 1975 - 27 Visor Av Evert Taube
 1976 - Olle Adolphson Sjunger Evert Taube - Från San Remo Till Sandhamn
 1976 - Olle Adolphson Sjunger Evert Taube - Jag Har Skrivit Till Min Flicka
 1984 - Olle Adolphson & Göteborgs Kammarkör
 1990 - Där Blåser Tre Vindar På Haven (med Göteborgs kammarkör)
 1993 - Ge Mig En Dag (med Göteborgs kammarkör)
 1994 - Älskar Inte Jag Dig Då?
 1995 - Adolphson, Ferlin Och Taube
 2004 - Mässa På Svenska Språket

Referencer

Eksterne henvisninger 
 
 

Sangere fra Sverige
Sangskrivere fra Sverige
Gravsted.dk
Pete Smith

Peter Schmidt (født 4. september 1892, død 12. januar 1979), kendt som Pete Smith, var en amerikansk filmproducer og fortæller på kortfilm.
Smith begyndte at arbejde som publicist hos Metro-Goldwyn-Mayer i 1920'erne. Han begyndte senere med at arbejde på filmproduktioner. Han er bedst kendt for sin serie af kortfilm, Pete Smith Specialties, som han producerede fra 1930'erne til 1950'erne. Smith producerede og var fortæller på mere end 150 kortfilm. Han vandt 2 Oscar for bedste kortfilm og var nomineret yderligere 14 gange.
i 1953 blev han tildelt en Æres-Oscar for sine kortfilm.

Smiths sidste år boede han på et plejehjem i Santa Monica på grund af dårligt helbred. I januar 1979 hoppede han fra hjemmets tag og døde.

Priser og nomineringer

Vinder af en Oscar 
 Penny Wisdom (1938)
 Quicker'n a Wink (1941)
 Æres-Oscar "for hans vittige og skarpe observationer på den amerikanske scene i sin serie 'Pete Smith Specialties'.” (1954)

Nomineringer 
 Menu (1934)
 Strikes and Spares (1935)
 De magiske Briller (1936)
 Wanted -- A Master (1937)
 Romance of Radium (1938)
 Army Champions (1942)
 Marines in the Making (1943)
 Seeing Hands (1944)
 Movie Pests (1945)
 Sure Cures (1947)
 Now You See It (1948)
 You Can't Win (1949)
 Water Trix (1950)
 Wrong Way Butch (1951)

Referencer

Eksterne henvisninger 
 

Filmproducere fra USA
Filminstruktører fra USA
Manuskriptforfattere fra USA
Stemmeskuespillere fra USA
Oscarvindere
Karina Skibby

Karina Skibby (født 16. juni 1965) er dansk tidligere cykelrytter (landevejscykling), datter af Willy Skibby og søster til Jesper Skibby, begge tidligere professionelle cykelryttere.

Blandt karrierens største resultater er to nordiske mesterskaber i linjeløb (1990, 1991), fire danmarksmesterskaber i linjeløb (1985, 1989, 1990, 1991), to danmarksmesterskaber i enkeltstart (1985, 1986) samt vinder af Luzern 1992. Hun har desuden deltaget i OL to gange og været nummer to på verdensranglisten.

Skibby deltog første gang ved OL i 1988 i Seoul, hvor hun stillede op i linjeløbet. Her kom hun med feltet i mål og blev nummer 42. Hun stillede også op i linjeløbet ved OL 1992 i Barcelona, hvor hun også var med hovedfeltet hjem, men her var længere fremme og endte som nummer elleve.

Karina Skibby er gift med den ligeledes tidligere cykelrytter Jørgen Marcussen. Parret boede i Jørgens hjemby, Gadevang, indtil 2018. Nu bor parret og deres datter Ida-Marie i Rønne på Bornholm. Hun arbejder i dag som afdelingsleder ved Hjorts Keramik

Kilder og henvisninger

Eksterne henvisninger

Kvindelige cykelryttere fra Danmark
Deltagere for Danmark ved sommer-OL 1988
Deltagere for Danmark ved sommer-OL 1992
Yoshihide Suga

er en japansk politiker som var premierminister i Japan og formand for det japanske Liberale Demokratiske Parti (LDP) fra 2020 til 2021.

Han blev premierminister 16. september 2020 efter kort forinden at have overtaget formandsposten fra LDP fra Shinzo Abe. Suga meddelte i september 2021 at han ikke ville blive søge genvalg som formand for LDP, og 4. oktober 2021 blev han afløst som premierminister af LDP's nyvalgte formand Fumio Kishida.

Suga fungerede som indenrigs- og kommunikationsminister i Shinzo Abes første regering fra 2006 til 2007 og som chef-kabinetsekretær under Abes anden regering fra 2012 til 2020 og blev den længst siddende chef-kabinetssekretær i Japan. Efter Shinzo Abe meddelte, at han trak sig fra sine poster som følge af svigtende helbred, stillede Suga op til valget som formand for LDP. Han vandt afstemningen og overtog dermed ledelsen af partiet og Abes premierministerpost.

Referencer 

Japans premierministre
Bromölla station

Bromölla station er en jernbanestation i Bromölla som ligger mellem Sölvesborg station og Kristianstad C.

Fra Bromölla kører der øresundstog og pågatåg.

Jernbanestationer i Sverige
Gunnesbo station

Gunnesbo station er en svensk jernbanestation, der ligger i Gunnesbo, Lund. 

Fra Gunnesbo station kører der pågatåg og busser.

Jernbanestationer i Sverige
Morten Bennedsen

Morten Bennedsen (født 1966) er en dansk økonom. Han er professor i økonomi ved den kendte franske handelshøjskole INSEAD i Paris og Niels Bohr-professor ved Økonomisk Institut på Københavns Universitet. Han betragtes som en førende forsker, når det handler om familieejede virksomheder, såvel i Danmark som på verdensplan.

Karriere 

Bennedsen læste økonomi på Københavns Universitet i 1987-90. Han fik en kandidatgrad i økonomi ved London School of Economics i 1993 og var derefter kortvarigt ph.d.-studerende ved Københavns Universitet, men skiftede til Harvard University, hvor han 1994-98 tog en Ph.D.-grad. 2002-2009 var han professor ved Copenhagen Business School. Siden 2009 har han været professor ved den franske handelshøjskole og forskningsinstitution INSEAD (Institut Européen d'Administration des Affaires). 2017-2021 er han supplerende Niels Bohr-professor (et særligt femårigt forskningsprofessorat tildelt af Danmarks Grundforskningsfond) på Økonomisk Institut på KU.

I 2008 var han blandt de syv danske forskere, der modtog den største og mest prestigefulde danske forskningspris, EliteForsk-prisen. Han var den første økonom, der modtog denne pris.

Forskning 

Bennedsens interesseområder omhandler ledelsen af familieejede virksomheder, selskabsledelse generelt, anvendt mikroøkonomi og områder indenfor industriøkonomi. Hans hovedforskningsområde er den optimale ledelse af familievirksomheder og andre ejerledede selskaber i en global kontekst. Ifølge Nobelpristageren i økonomi Oliver Hart har Bennedsen på dette felt et omdømme i verdensklasse. Han har offentliggjort sin forskning i en række toprenommerede økonomiske videnskabelige tidsskrifter som Journal of Finance, Journal of Political Economy og Quarterly Journal of Economics. 

I 2014 skrev han bogen "The Family Business Map", der mere var rettet mod MBA-uddannede og praktikere, og som gjorde hans indsigt kendt i bredere kredse.

Privatliv 

Morten Bennedsen er søn af tidligere undervisningsminister Dorte Bennedsen og barnebarn til teologen Hal Koch og politikeren Bodil Koch. Han er gift med lektor i økonomi ved CBS Birthe Larsen. De har tre børn.

Kilder

Eksterne henvisninger 

 Morten Bennedsens hjemmeside ved Økonomisk Institut, KU
 Morten Bennedsens hjemmeside ved INSEAD

Professorer fra Københavns Universitet
Økonomer fra Danmark
Modtagere af EliteForsk-prisen
Sonia Maria Sander

Sonia Maria Sander Jacobsen (født 15. maj 1959 i Roskilde, død 6. september 2020) var en dansk skuespiller. Hun blev Danmarks første rigtige tv-barnestjerne og havde hovedrollerne i DR's tv-serier Sonja fra Saxogade (1968) og Sonja på Bornholm (1969). Som voksen arbejdede hun som sygehjælper på et plejehjem i Brønshøj. Senere tog hun en HF-eksamen og derefter en videreuddannelse som socialrådgiver. Efter at have fået uddannelsen i 1997 arbejdede hun som sådan på Københavns Rådhus i syv år.

Referencer

Eksterne henvisninger 
 

Børneskuespillere fra Danmark
Socialrådgivere fra Danmark
Nioghalvfjerdsfjordsgletsjeren

Nioghalvfjerdsfjordsgletsjeren, Nioghalvfjerdsbræen eller 79 N Gletsjeren er sammen med Zachariae Isstrømmen (Zachariaegletsjeren) de største gletsjere i Nordøstgrønland. I september 2020 brød et stort isstykke på 113 kvadratkilometer løs fra Nioghalvfjerdsfjordsgletsjeren.

Se også 

 Isens landskabsdannende indflydelse
 Jakobshavn Isbræ
 Indlandsis
 Grønlands indlandsis
 Geologisk aflejring
 Hiawatha-gletsjeren

Fodnoter 

Grønlands geografi
Gletsjere